CELEX: 32016R2222
Language: sl
Date: 2016-12-05 00:00:00
Title: Izvedbena uredba Komisije (EU) 2016/2222 z dne 5. decembra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

10.12.2016   
            
            
               SL
            
            
               Uradni list Evropske unije
            
            
               L 336/17
            
         IZVEDBENA UREDBA KOMISIJE (EU) 2016/2222
   z dne 5. decembra 2016
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(e) Uredbe,
   ob upoštevanju naslednjega:
   
               (1)
            
            
               Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je del Priloge I k navedeni uredbi.
            
         
               (2)
            
            
               Tarifna podštevilka 9505 10 kombinirane nomenklature zajema izdelke za božične praznike.
            
         
               (3)
            
            
               Nekaj smernic glede razlage pojma „izdelki za božične praznike“ je v pojasnjevalnih opombah harmoniziranega sistema k tarifni številki 9505, v točkah (A)(1) in (2). Vendar še vedno obstajajo različni pogledi na obseg izdelkov, ki se uvrščajo pod tarifno podštevilko 9505 10.
            
         
               (4)
            
            
               Zato bi bilo treba zaradi pravne varnosti pojasniti področje uporabe tarifne podštevilke 9505 10 z razlikovanjem med tradicionalnimi izdelki za božične praznike iz pojasnjevalnih opomb harmoniziranega sistema k tarifni številki 9505, točk (A)(1) in (2), in modnimi izdelki, ki se uporabljajo bolj splošno kot okraski med zimsko sezono.
            
         
               (5)
            
            
               Zato bi bilo treba vstaviti dodatno opombo v poglavju 95 kombinirane nomenklature, da se zagotovi enotna razlaga tarifne podštevilke 9505 10 v Uniji.
            
         
               (6)
            
            
               Prilogo I k Uredbi (EGS) št. 2658/87 bi bilo zato treba ustrezno spremeniti.
            
         
               (7)
            
            
               Ukrepi, določeni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V poglavju 95 drugega dela kombinirane nomenklature, določene v Prilogi I k Uredbi (EGS) št. 2658/87, se vstavi naslednja dodatna opomba 1:
   
      
                  „1.
               
               
                  Tarifna podštevilka 9505 10 zajema:
                  
                              (a)
                           
                           
                              izdelke, za katere se na splošno priznava, da se tradicionalno uporabljajo za božične praznike ter so izdelani in oblikovani izključno kot izdelki za božične praznike.
                              To so:
                              
                                          1.
                                       
                                       
                                          izdelki, povezani s Kristusovim rojstvom (npr. izdelki za tradicionalne božične jaslice), kot so figurice in živali, povezane s Kristusovim rojstvom, betlehemske zvezde, trije kralji in prizori, povezani s Kristusovim rojstvom;
                                       
                                    
                                          2.
                                       
                                       
                                          izdelki, za katere se priznava, da se uporabljajo za božične praznike zaradi dolgoletnih nacionalnih tradicij, npr.:
                                          
                                                      —
                                                   
                                                   
                                                      umetna božična drevesa,
                                                   
                                                
                                                      —
                                                   
                                                   
                                                      božične nogavice,
                                                   
                                                
                                                      —
                                                   
                                                   
                                                      imitacija božičnih panjačev,
                                                   
                                                
                                                      —
                                                   
                                                   
                                                      božični krekerji,
                                                   
                                                
                                                      —
                                                   
                                                   
                                                      Božiček s sanmi ali brez njih,
                                                   
                                                
                                                      —
                                                   
                                                   
                                                      božični angeli.
                                                   
                                                
                                    Ta tarifna podštevilka ne zajema izdelkov za zimski letni čas, ki so primerni za splošnejšo uporabo kot okraski v tem letnem času, saj njihove objektivne značilnosti kažejo, da se ne uporabljajo izključno za božične praznike, temveč predvsem kot okraski v zimskem letnem času, npr. ledene sveče, snežni kristali, zvezde, severni jeleni, taščice, sneženi možje in druge podobe zimskega letnega časa, ne glede na to, ali barve, oprema itn. kažejo na povezavo z božičem;
                           
                        
                              (b)
                           
                           
                              okrasne izdelke za božična drevesa.
                              Ti izdelki so oblikovani tako, da se obesijo na božično drevo (npr. lahki izdelki iz na splošno potrošnega materiala, ki so namenjeni okrasitvi božičnega drevesa). Izdelki morajo biti povezani z božičem.“
                           
                        
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2016
      
         
            Za Komisijo
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 256, 7.9.1987, str. 1.